*Projekts*

2014. gada Rīkojums Nr.

Rīgā (prot. Nr. .§)

Par Ministru kabineta Atzinības raksta piešķiršanu

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 „Kārtība, kādā dibināmi valsts institūciju un pašvaldību apbalvojumi” 58. punktu piešķirt Ministru kabineta Atzinības rakstu:

1.1. Valsts akciju sabiedrības „Ceļu satiksmes drošības direkcija” Sabiedrisko attiecību daļas speciālistei – bērnu un jauniešu izglītības projektu vadītājai Valdai Kjasperei par nerimstošu ieguldījumu satiksmes drošības uzlabošanā;

1.2. Pārtikas drošības, dzīvnieku veselības un vides zinātniskā institūta „BIOR” Dzīvnieku slimību diagnostikas laboratorijas vadītājai Ievai Rodzei par nozīmīgu darba ieguldījumu veterinārmedicīnas laboratoriskās diagnostikas attīstībā, bīstamu dzīvnieku infekciju izpētē un uzraudzības sistēmas pilnveidošanā;

1.3. Latvijas Lauksaimniecības universitātes Meža fakultātei par ieguldījumu mežsaimniecības nozares attīstībā;

1.4. Ģenerālprokuratūras Krimināltiesiskā departamenta Sevišķi svarīgu lietu izmeklēšanas nodaļas prokuroram Mārim Lejam par ieguldījumu tiesiskuma stiprināšanā valstī;

1.5. Rīgas pilsētas Latgales priekšpilsētas prokuratūras virsprokuroram Jurijam Besko par ieguldījumu tiesiskuma stiprināšanā valstī;

1.6. Latvijas Universitātes Juridiskās fakultātes dekānei Kristīnei Stradai-Rozenbergai par ieguldījumu zinātnisko darbu izstrādē un priekšzīmīgu darbu Latvijas Universitātes Juridiskās fakultātes dekānes darbā;

1.7. **Latvijas Universitātes Ekonomikas un vadības fakultātes Ekonomisko sistēmu vadības teorijas un metožu katedras profesorei ekonomikas doktorei Birutai Slokai** par ilggadēju izcilu zinātnisko un pedagoģisko darbu, prasmīgu starptautisku un valsts nozīmes projektu īstenošanu, nozīmīgu ieguldījumu jauno ekonomikas vadības zinātņu speciālistu izglītošanā Latvijas Universitātē;

 1.8. Latvijas Universitātes asociētajam profesoram, vēstures zinātņu doktoram Ērikam Jēkabsonam par nozīmīgu ieguldījumu Latvijas Polijas attiecību izpētē;

 1.9. Latvijas Ārstu biedrības prezidentam Pēterim Apinim par aktīvu un sekmīgu sabiedrības veselības jautājumu risināšanu un Latvijas Ārstu biedrības darbības profesionālu stiprināšanu;

 1.10. Latvijas ukraiņu biedrību apvienības priekšsēdētājai Ludmilai Belincevai par nozīmīgu ieguldījumu Latvijas ukraiņu diasporas līdzdalības veicināšanā Latvijas un Eiropas Savienības integrācijas procesos, ukraiņu kultūras un tradīciju saglabāšanā, kā arī starpvalstu kultūras dialoga stiprināšanā;

 1.11. Latvijas Organiskās sintēzes institūta vadošajam pētniekam ķīmijas doktoram, Latvijas Zinātņu akadēmijas korespondētājloceklim Eināram Ložam par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā;

 1.12. Latvijas Zinātņu akadēmijas īstenajam loceklim habilitētajam ķīmijas doktoram Ivaram Kalviņam par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā;

 1.13. Ķīmijas doktorei Klārai Dikovskai par būtisku ieguldījumu medicīnas ķīmijas pētījumu attīstībā Latvijā un pretvēža preparāta *belinostata* atklāšanā.

2. Noteikt, ka Ministru kabineta Atzinības rakstu V. Kjasperei pasniedz satiksmes ministrs Anrijs Matīss, I. Rodzei, Latvijas Lauksaimniecības universitātes Meža fakultātei – zemkopības ministrs Jānis Dūklavs, M. Lejam, J. Besko un K. Stradai-Rozenbergai – tieslietu ministrs Gaidis Bērziņš, Ē. Jēkabsonam – Ārlietu ministrs Edgars Rinkēvičs, P. Apinim – veselības ministra pienākumu izpildītāja, Ministru prezidente Laimdota Straujuma, L. Belincevai,– Ministru prezidente Laimdota Straujuma, **B. Slokai**, E. Ložam, I. Kalviņam un K. Dikovskai – izglītības un zinātnes ministre Ina Druviete.

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Ministru prezidente Laimdota Straujuma

Vizē:

Valsts kancelejas direktore Elita Dreimane

16.10.2014.

457

Irēna Pļaveniece 67082911;

irena.plaveniece@mk.gov.lv